Príloha č. 5 výzvy na účasť

Vysvetlenie súťažných podkladov 

Vážený uchádzač,

ako kontaktná osoba poverená vyhlasovateľom na zastupovanie vo veci zabezpečenia  predmetu zákazky –„Rekondičné pobyty“, ktorá bola vyhlásená a zverejnená na stránke vyhlasovateľa www.zscargo.sk dňa 19.10.2026, uvádzame v zmysle výzvy na účasť -  časti „Podmienky účasti uchádzačov“, bod 1.3., vysvetlenie informácií uvedených v podmienkach prieskumu trhu. 

„Vyhlasovateľ vzhľadom na zrušenie Vyhlášky Ministerstva hospodárstva Slovenskej republiky č. 277/2008 Z. z., s účinnosťou od 19.02.2021, ktorou sa ustanovovali klasifikačné znaky na ubytovacie zariadenia pri ich zaraďovaní do kategórií a tried, sa pri preukazovaní splnenia požiadavky na ubytovanie v hoteli s úrovňou zodpovedajúcou minimálne štandardu trojhviezdičkového hotela, nebude vyžadovať preukázanie zaradenia ubytovacieho zariadenia podľa uvedenej zrušenej vyhlášky.
Uchádzač preukáže splnenie požiadaviek na úroveň ubytovania a poskytovaných služieb predložením príslušného dokladu alebo dokumentácie. 
Dokladom môže byť napríklad fotokópia prevádzkového poriadku podpísaná prevádzkovateľom ubytovacieho zariadenia alebo interný dokument uchádzača podpísaný oprávnenými osobami, prípadne iný relevantný doklad alebo dokumentácia obsahujúca údaje umožňujúce overiť splnenie požadovaných parametrov ubytovania a poskytovaných služieb.
Predložené doklady a dokumentácia musia umožňovať overenie splnenia požiadaviek uvedených v tejto výzve, najmä požiadaviek na vybavenie izieb, zabezpečenie súkromia a požadovanú úroveň poskytovaných ubytovacích služieb“.

S pozdravom
